作者：卢祖皋
词牌/韵律：夜飞鹊慢

paragraphs: 骄嘶破清晓，分恨临期。
花下恁月明知。
馀光是处散离思，最怜香霭霏霏。
牵衣搵弹泪，问凄风愁露，划地东西。
留鞭换佩，怕匆匆、已是迟迟。
凉怯几番罗袂，还燕别文梁，萤点书帏。
一自秋娘迢递，黄金对酒，争忍轻挥。
新来院落，雁难寻、帘幕长垂。
怕凋梧敲径，惊回旧梦，应也颦眉。